Haj pilgrims: श्रीनगर लौटा हज यात्रियों का पहला जत्था, अधिकारियों ने किया स्वागत - haj pilgrims arrived at srinagar airport | Navbharat Times
haj pilgrims arrived at srinagar airport
श्रीनगर लौटा हज यात्रियों का पहला जत्था, अधिकारियों ने किया स्वागत
राज्यपाल सत्यपाल मलिक के सलाहकार फारूक खान और डिविजनल कमिश्नर बशीर खान के अलावा आईजी (कश्मीर क्षेत्र) एस.पी. पाणि ने यात्रियों का स्वागत किया। यात्रियों को लेने आए रिश्तेदारों के लिए सख्त निर्देश जारी किए गए थे और उन्हें सुरक्षाबलों की तरफ से पाबंदियों वाले क्षेत्र से गुजरने का निर्देश भी मिला था
नवभारतटाइम्स.कॉम | Updated: 18 Aug 2019, 08:02:06 PM IST
दो विमानों में लौटे यात्री
हज यात्रा के लिए गए 304 यात्रियों का पहला जत्था श्रीनगर लौटा
राज्यपाल के सलाहकार सहित पुलिस कमिश्नर और आईजी रहे मौजूद
जायरीनों ने बताया कि उनलोगों ने राज्य की समृद्धि, शांति के लिए दुआ मांगी
जम्मू और कश्मीर से हज यात्रा के लिए गए यात्रियों का पहता जत्था रविवार को श्रीनगर लौट आया। यात्रियों का जत्था दो विमानों में सवार होकर वापस लौट आया। पुलिस और प्रशासन के सीनियर अधिकारियों ने यात्रियों का स्वागत किया।
अच्छा कदम सराहनीय भी।
304 हज यात्रियों का पहला बैच अपनी यात्रा पूरी करके रविवार को श्रीनगर एयरपोर्ट पर पहुंचा। राज्यपाल सत्यपाल मलिक के सलाहकार फारूक खान और डिविजनल कमिश्नर बशीर खान के अलावा पुलिस महानिरीक्षक (कश्मीर क्षेत्र) स्वयं प्रकाश पाणि ने यात्रियों का स्वागत किया। यात्रियों को लेने आए रिश्तेदारों के लिए सख्त निर्देश जारी किए गए थे और उन्हें सुरक्षाबलों की तरफ से पाबंदियों वाले क्षेत्र से गुजरने का निर्देश भी मिला था।
सलाहकार खान ने जम्मू कश्मीर का विशेष दर्जा वापस लेने के बाद राज्य में लगाए गए कुछ प्रतिबंधों के कारण हवाई अड्डे से उनके अपने गंतव्य तक जायरीनों की वापसी के लिए किए गए प्रबंधों की समीक्षा भी की। हज यात्रा पूरी करने के लिए खान ने यात्रियों को बधाई दी और उनका कुशल क्षेम पूछा।
जायरीनों (हज यात्री) ने खान को बताया कि उनलोगों ने राज्य की समृद्धि और शांति के लिए दुआ मांगी। जायरीनों ने खान का शुक्रिया अदा किया कि उन्होंने जो इंतजामात किए थे, उसकी वजह से वह बिना किसी बाधा के अपना धार्मिक कर्त्तव्य निभाने में सफल रहे हैं। बाद में खान ने नागरिक प्रशासन द्वारा की गई व्यवस्थाओं का जायजा लिया और बडगाम के उपायुक्त तारिक गनई को निर्देश दिया कि वह यह सुनिश्चित करें कि प्रत्येक जायरीन सुरक्षित रूप से अपने घर पहुंचें।
Web Title haj pilgrims arrived at srinagar airport(News in Hindi from Navbharat Times , TIL Network)
और जानें:हज यात्रीमुसलमानजम्मू और कश्मीरJammu and kashmirHaj pilgrimsSrinagar NewsSrinagar News in HindiSrinagar Latest NewsSrinagar Headlinesश्रीनगर समाचार